**Az 50 kilogrammos batyu**

Kedves Naplóm!

1. nap: Talán utolsó bejegyzésem írom ebben az országban, ugyanis ezen a napon ismételten hatalmas változás következik be kicsiny életemben, hiszen oly információk birtokába jutottam, melyek következménye további életemre hatással lesz. A mai nap is ugyan úgy indult mind egy átlagos reggel, míg kezembe nem került egy furcsa levél. Izgatottan bontottam ki a levelet, amiben egy lista volt. Ez a lista azon emberek nevét tartalmazta, akiknek el kell hagyniuk az országot, csupán azért mert a pár évvel ezelőtti népszámláláskor német anyanyelvűnek vallotta magát. Még azt is közölték ebben a levélben, hogy minden vagyonukat, eddig felépített életüket és gyönyörű szép hazájukat, Magyarországot hátra hagyva mindössze 50 kilogrammos batyuval kell elmenniük. Nos, ezen emberek közé tartozok én is. Csak azok az emberek maradhattak, akiknek volt annyi pénzük, hogy meg tudják vesztegetni a rendőröket, vagy akik tudtak olyan eredeti okiratot felmutatni, ami bizonyította, hogy valamit tettek a magyar hazáért. Én egy színtiszta német faluban lakok. Soha nem tanultam meg magyarul. Minek is tanultam volna meg? Hisz soha nem volt rá szükségem. Itt mindenki németül beszél. Ma délután megtudtam, hogy barátnőm Ingrid és kedves Szerelmem Walter itt maradhatnak. Nekünk mennünk kellett. A gondolat is szorongatta a torkomat, hogy itt kell hagynom azokat az embereket, akiket szeretek és egy vad idegen országba kell mennem ahol senkit nem ismerek és sajnos ez még nem minden. Azaz 50 kilogramm nagyon kevésnek bizonyult annak a sok mindennek, amit itt megteremtettünk. Én mindig is ezt az országot tekintettem hazámnak attól függetlenül, hogy nem magyar az anyanyelvem. Egész nap azon tanakodtam mit vihetnék magammal. Először is a Bibliát, hogy legyen mi erőt adjon a nehéz napokon is. Majd a fontos fotókat, amiket tudok nézegetni, hogyha nagyon hiányoznának a szeretteim és nem utolsó sorban élelmet, ruhákat és ágyneműt, amik kellenek ahhoz, hogy túlvészeljük azt az időt ameddig nincs fedél a fejünk felett.

2. nap: Ma mennünk kellett. Összegyűjtötték az embereket egy csapatba és a vasútállomáshoz tereltek minket. Nem számítottunk luxus körülményekre, de ami ott fogadott minket arra se. Marhavagonokba kellett utaznunk. Egy vagonba több tucatnyi ember be volt zsúfolva, sőt még olyan is volt, aki nem fért fel. Nekik azt mondták, hogy majd a következő szállításnál kell elmenniük. Én sajnos felfértem. A vagonokra felírták "Isten veled Hazám!" és a magyar himnuszt énekeltük. Egészen Németországig mentünk. A körülmények szörnyűek voltak. És ebbe az egészbe nem az volt a legrosszabb hogy kitettek a saját házunkból, mindenünket ott kellett hagyni és még csak nem is az hogy minden barátomat és az egyetlen szerelmemet ott kellett hagyni. NEM! Hanem az, hogy az én drága, gyönyörű hazámat el kellett hagynom és soha többet nem térhetek vissza.